2009ko apirilaren 30ean egindako bilkuran, Nafarroako Parlamentuko Eledunen Batzarrak ondoko adierazpena onetsi zuen:

“1.- Nafarroako Parlamentuak bat egiten du heldu den maiatzaren 9an ospatuko den Europaren Egunarekin, zeina giza duintasunaren errespetuaren, askatasunaren, berdintasunaren eta giza eskubideen balioekiko konpromisoaren ikurra baita. Balio horiek gure espazio politiko eta juridikoaren zati dira eta bizi izan den aldi oparoena ekarri dute Nafarroako, Espainiako eta Europako herritar guztientzat.

2.- Nafarroako Parlamentuak aitortzen du azken 50 urteotan Europar Batasunak europar herritartasunaren eredu bat sortu duela, oinarritzen dena aniztasuna, bazterketa eza, justizia, elkartasuna eta gizonen eta emakumeen arteko berdintasuna ezaugarritzat dituzten gizarteetan. Baina Europar Batasuna eraikitzen ari den proiektu bat da, eta herritarren eta erakundeen lan jarraitu eta etengabea behar du.

Nafarroako Parlamentuak uste du globalizazioak eta munduan dauden arazoak dakartzaten erronkek eskatzen dutela elkartasunez jokatuko duen Europar Batasun bat eskatzen dutela, konponbideak jarriko dituena, munduari irekia eta konpromiso sendoa hartuko duena herrialde ahulenekin, gosearen aurkako borrokarekin, analfabetismoaren aurkakoarekin eta aldaketa klimatikoaren aurkako borrokarekin. Europako herritarrak garen aldetik, lan egin behar dugu lortzen aldera bakearekin, segurtasunarekin, demokraziaren zabalkuntzarekin, askatasunarekin eta berdintasunarekin hartutako konpromisoa Europaren indarraren erroa izan dadin, bai eta gure mugetatik harago ere.

4.- Nafarroako Parlamentuak bat egiten du ospakizun honekin eta berresten du bere babesa emanen duela eta lan eginen duela europar herritartasunaren proiektu bat eraikitzeko, zeinak ziurtatuko baititu guztientzako aukerak, justizia soziala, integrazio kosmopolita eta elkartasuna. Asko dira Europako erakundeetan hartzen diren eta Foru Komunitatean eragin nabarmena duten erabakiak. Hori dela eta, garrantzitsua da Europar Batasunarekin dugun konpromisoa geure egitea; izan ere, guztion ahalegin partekatua da Europako proiektua sendotzeko bermerik onena.

5.- Nafarroako Parlamentuak bere egiten ditu Schumanek 1950eko Adierazpenean erabilitako hitzak: “Europa ez da behingoan eraikiko, baina, halaber, ez da multzo bat: lehenik eta behin, egitatezko elkartasuna sortuko duten ekintza zehatzei esker eraikiko da”. Eta horixe da Nafarroako Parlamentuak erakundeei eta Nafarroako herritarrei egiten diegun gonbita Europaren Egunean.”

